stanford-oval/wikipedia huggingface dataset:
มอญร้องไห้
ประวัติ > นางร้องไห้ในราชสำนักไทย

การมีนางร้องไห้ในราชสำนักอาจได้รับอิทธิพลทางวัฒนธรรมจากชนชาติ “มอญ” ในประเพณีมอญมีพวกรับจ้างร้องไห้ มีเสียงร้องทำนองโอดครวญ จนนำมาตั้งเป็นชื่อทำนองเพลงว่า “มอญร้องไห้”
ในสมัยกรุงศรีอยุธยาปรากฏหลักฐานการมีนางร้องไห้ในคำให้การ “ขุนหลวงหาวัด” อธิบายถึงการจัดงานพระราชพิธีพระบรมศพของพระเจ้าอยู่หัวบรมโกศว่า ได้เกณฑ์นางสนมกำนัลมาเป็นนางร้องไห้ ซึ่งในการร้องไห้จะควบคู่การประโคมมโหรีปี่พาทย์ ดังนี้ ...
“แล้วจึงกะเกณฑ์ให้พระสนมกำนับทั้งปวงมานั่งห้อมล้อมพระบรมศพ แล้วก็ร้องไห้เปนเวลาหน้าที่เปนอันมาก แล้วมีนางขับรำเกณฑ์ทำมโหรี กำนัลนารีน้อยๆ งามๆ ดั่งกินนร กินนรี มานั่งห้อมล้อม ขับรำทำเพลงอยู่เปนอันมาก แล้วจึงให้ประโคมฆ้อง กลอง แตรสังข์ และมโหรีปี่พาทย์อยู่ทุกเวลา”
ธรรมเนียมการพระศพนี้ทำสืบเนื่องมาจนถึงสมัยรัตนโกสินทร์ เมื่อพระบาทสมเด็จพระพุทธเลิศหล้านภาลัย รัชกาลที่ 2 โปรดเกล้าฯ ให้จัดงานพระบรมศพพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 ซึ่งมีนางร้องไห้และประโคมกลองชนะตามเวลา เหมือนอย่างพระมหากษัตริย์แต่ครั้งกรุงศรีอยุธยา วิธีการร้องไห้ต้องใช้คนจำนวนมาก ส่วนใหญจะใช้นางพระสนม นางพระกำนัลหรือผู้ที่ได้ถวายตัว มีต้นเสียง 4 คน และมีคู่ร้องรับประมาณ 80-100 คน
เมื่อครั้งงานพระบรมศพของพระบาทสมเด็จพระจุลจอมเกล้าเจ้าอยู่หัว ผู้ที่ได้รับมอบหมายให้จัด “นางร้องไห้” คือพระเจ้าบรมวงศ์เธอ กรมหลวงทิพยรัตนกิริฎกุลินี (พระราชธิดาในรัชกาลที่ 4) ทรงให้เจ้าจอมหม่อมราชวงศ์สดับ ลดาวัลย์ เจ้าจอมพระองค์สุดท้ายในรัชกาลที่ 5 เป็นต้นเสียงร้องนำ โดยให้เจ้าจอมและพนักงานคอยร้องไห้ตามบท ในเวลาประโคมย่ำยาม คือ ย่ำรุ่ง เที่ยง ย่ำค่ำ ยามสอง ยามสาม เนื้อหาของคำร้องไห้เป็นการถวายความจงรักภักดี ที่เหล่าข้าบาทบริจาริกาขอตามไปปรนนิบัติยังสรวงสวรรค์
บทเพลง นางร้องไห้ ครั้นนั้นมีอยู่ทั้งหมด 5 บท ดังนี้
ในวันแรกของพระราชพิธีการพระบรมศพ เมื่อการเทศนาจบลงและพระราชาคณะกำลังสวดศราธพรตอยู่นั้น เผอิญเป็นเวลาย่ำค่ำซึ่งตามพระราชพิธีจะต้องมีการประโคมย่ำยาม และนางร้องไห้ก็เริ่มร้องประชันกับเสียงพระสวด พระบาทสมเด็จพระมงกุฎเกล้าเจ้าอยู่หัว ทรงบันทึกไว้ว่า เสียงอึกทึกจนไม่เป็นส่ำ เป็นเหตุให้พระองค์อับอายแก่นักการทูตต่างชาติ  ดังนั้นในวันต่อ ๆ มาพระองค์จึงได้ทรงยกเลิกประเพณีนางร้องไห้ ดังที่ทรงพระราชนิพนธ์ไว้ว่า …
“…มีสิ่งที่รู้สึกโล่งไปอย่างหนึ่ง คือนางร้องไห้ได้หยุดไปแล้วในเวลาก่อน ๆ เมื่อลงไปที่พระที่นั่งดุสิตมหาปราสาทพอถึงเวลาประโคมพระบรมศพ และนางร้องไห้เริ่มส่งเสียงขึ้นให้รู้สึกรกหูเสียจริง ๆ จะข่มใจให้นึกชอบเท่าไหร่ก็ไม่ได้เลยเพราะอดรู้สึกไม่ได้ว่า มันเปนของไม่จริงจัง ช่างเรียกชื่อผิดเสียจริงๆ เพราะมันไม่ใช่ร้องไห้ เปนร้องเพลงแท้ ๆ และเนื้อเพลงนั้น เนื้อก็ซ้ำซาก ไม่เห็นเพราะอะไร”
ในพระราชพินัยกรรมของพระบาทสมเด็จพระมงกุฎเกล้าเจ้าอยู่หัว ได้ระบุไว้ตอนหนึ่งว่า
“ในเวลาตั้งพระบรมศพที่พระที่นั่งดุสิตมหาปราสาท และในเวลาอื่น ๆ ต่อไปนี้ตลอด ห้ามมิให้มีการร้องไห้ ถ้าผู้ใดรักใคร่ข้าพเจ้า ปรารถนาจะร้องไห้ ก็ร้องไห้จริง ๆ เถิดอย่าร้องเล่นอย่างละครเลย”
ด้วยเหตุนี้จึงทำให้ประเพณีนางร้องไห้ในราชสำนัก สิ้นสุดลงตั้งแต่นั้นเป็นต้นมา
มิถุนายน พ.ศ. 2552

มิถุนายน พ.ศ. 2552 เป็นเดือนที่ 6 ของปี พ.ศ. 2552 วันแรกของเดือนเป็นวันจันทร์ วันสุดท้ายของเดือนเป็นวันอังคาร
| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
มิถุนายน พ.ศ. 2546
21 มิถุนายน 2546

แฮร์รี่ พอตเตอร์ กับภาคีนกฟีนิกซ์ ตอนที่ 5 ของนวนิยายชุด แฮร์รี่ พอตเตอร์ วางจำหน่ายทั่วโลก
มอซือ

จักรพรรดินีของรัฐวุยก๊ก (สิ้นพระชนม์ ค.ศ. 237)
มอซือ (จีน: 毛氏; พินอิน: Máo Shì เหมาชื่อ; สิ้นพระชนม์ 22 กันยายน 237) หรือ จักรพรรดินีเหมา (จีน: 毛皇后; พินอิน: Máo Huánghòu เหมาหฺวางโฮ่ว) ไม่ทราบชื่อตัว มีสมัญญานามว่า จักรพรรดินีหมิงเต้า (明悼皇后 หมิงเต้าหฺวางโฮ่ว) เป็นจักรพรรดินีแห่งรัฐวุยก๊กในยุคสามก๊กของจีน เกิดในตระกูลต่ำต้อยและได้สมรสกับโจยอยจักรพรรดิลำดับที่ 2 ของรัฐวุยก๊ก แต่ภายหลังก็เสียความโปรดปรานจากโจยอยและสิ้นพระชนม์ในเวลาต่อมา
พระประวัติ

มอซือเกิดในครอบครัวที่ยากจนในเมืองโห้ลาย (河內 เหอเน่ย์) บิดาของมอซือคือเหมา เจีย (毛嘉) เป็นช่างไม้ในกรมโยธาธิการ มอซือขึ้นมาเป็นสนมของโจยอยในรัชสมัยของโจผีผู้เป็นพระบิดาของโจยอย ขณะที่โจยอยดำรงฐานันดรศักดิ์เป็นเพงงวนอ๋อง (平原王 ผิงยฺเหวียนหวาง) และเวลานั้นยฺหวีชื่อ (虞氏) ซึ่งเป็นชาวเมืองโห้ลายเช่นกันเป็นพระชายา แต่มีบันทึกว่าโจยอยทรงโปรดมอซืออย่างมาก พระองค์มักจะประทับนั่งร่วมราชรถเดียวกันกับมอซือ
เมื่อโจยอยขึ้นเป็นจักรพรรดิในปี ค.ศ. 226 ภายหลังการสวรรคตของโจผีพระบิดา มอซือขึ้นมามียศเป็นกุ้ยผิน (贵嫔) จนกระทั่งปลายปี ค.ศ. 227 มอซือจึงได้รับการแต่งตั้งเป็นจักรพรรดินี (皇后 หฺวางโฮ่ว) ทำให้ยฺหวีชื่อรู้สึกไม่พอใจ ยฺหวีชื่อทูลเปียนซีผู้เป็นพระอัยกี (ย่า) ของโจยอยว่าการที่ตระกูลโจล้มเหลวในการเลือกจักรพรรดินีจากภูมิหลังที่เหมาะสมจะทำให้รัฐล่มสลาย ยฺหวีชื่อจึงถูกส่งตัวออกไปจากวังทันที ขณะที่เป็นที่ทราบกันว่าโจยอยทรงโปรดมอซือ แต่การเลือกมอซือเป็นจักรพรรดินีก็สอดคล้องกับนโยบายของตระกูลโจที่หัวหน้าภรรยามาจากชนชั้นล่างมากกว่าจะมาจากตระกูลผู้ดีอย่างยฺหวีชื่อ ซุน เชิ่ง (孫盛) นักประวัติศาสตร์ยุคราชวงศ์จิ้นใช้เรื่องการแต่งตั้งมอซือนี้ในการวิจารณ์ว่านโยบายของตระกูลโจที่สมรสกับชนชั้นล่างจะเป็นสาเหตุหนึ่งของการล่มสลายของราชวงศ์ในอนาคต
หลังจากนั้นไม่นาน โจยอยทรงเลื่อนฐานะในเหมา เจียบิดาของมอซือ และตั้งให้เหมา เจิง (毛曾) น้องชายของมอซือเป็นขุนนางในราชสำนัก และแสดงความโปรดปรานต่อครอบครัวของมอซือ ครั้งหนึ่งโจยอยมีรับสั่งให้เหล่าขุนนางไปที่บ้านของเหมา เจียเพื่อร่วมงานเลี้ยง เหมา เจียแสดงความเขลาอย่างการเรียกตนเองว่า “ท่านผู้สูงศักดิ์” ทำให้กลายเป็นที่เยาะเย้ยของขุนนางในราชสำนัก
เมื่อเวลาผ่านไป โกยฮุยหยินกลายเป็นสนมคนโปรดของโจยอย มอซือจึงเริ่มเสียความโปรดปรานจากโจยอย และแล้วก็เกิดเรื่องวุ่นวายขึ้นในปี ค.ศ. 237 เมื่อโจยอยจัดงานเลี้ยงในวังหลังให้กับเหล่าสนมใหญ่พร้อมมีดนตรีและความรื่นเริง โกยฮุยหยินทูลเสนอให้เชิญมอซือมาร่วมงานเลี้ยงด้วย แต่โจยอยปฏิเสธและมีรับสั่งห้ามไม่ให้แจ้งข่าวเรื่องงานเลี้ยงกับมอซือ แต่มอซือก็ล่วงรู้เรื่องงานเลี้ยงและทูลถามโจยอยอย่างชัดเจนในวันรุ่งขึ้นว่า "งานเลี้ยงเมื่อวานในอุทยานเหนือเป็นที่สำราญหรือไม่เพคะ" โจยอยเชื่อว่ามีบางคนปล่อยข่าวรั่วไหลไปถึงมอซือ จึงมีรับสั่งให้ประหารชีวิตข้าราชบริพารของพระองค์ไปหลายสิบคน จากนั้นจึงมีรับสั่งให้มอซือกระทำอัตวินิบาตกรรมในวันที่ 22 กันยายน ค.ศ. 237 พระศพของมอซือได้รับการฝังในวันที่ 25 ตุลาคม ค.ศ. 237 อย่างสมเกียรติจักรพรรดินี และครอบครัวของมอซือยังคงได้รับเกียรติเหมือนแต่ก่อน
ดูเพิ่ม

พงศาวลีวุยก๊ก#โจยอย
รายชื่อบุคคลในยุคสามก๊ก
มิชิโยะ เฮเกะ

| 平家みちよ มิชิโยะ เฮเกะ |
| --- | --- |
รู้จักในชื่อ: มิชิโยะ (みちよ)
เกิด: 平家充代 6 เมษายน พ.ศ. 2522 (45 ปี)
ที่เกิด: จังหวัดโอซากะ ประเทศญี่ปุ่น
แนวเพลง: เจป็อป
อาชีพ: นักร้อง
ช่วงปี: พ.ศ. 2540 – พ.ศ. 2564

เว็บไซต์: www.michiyo34.com/ent.htm
นักดนตรี
มิชิโยะ เฮเกะ (ญี่ปุ่น: 平家みちよ; โรมาจิ: Heike Michiyo) เป็นอดีตนักร้องหญิงชาวญี่ปุ่น เคยเป็นศิลปินเดี่ยวของเฮลโล! โปรเจกต์จนถึงปี พ.ศ. 2545
ประวัติการทำงาน

วันที่ 24 พฤษภาคม พ.ศ. 2540 เฮเกะได้เข้าร่วมโครงการของรายการโทรทัศน์อาซายัน ที่ชื่อ "ชารัมคิวโจเซย์ร็อกโวคอลลิสท์ออดิชัน" (ャ乱Q女性ロックボーカリストオーディション) ที่โอซากะ หลังจากที่เธอเคยเข้าโครงการของรายการอาซายันเมื่อปี พ.ศ. 2538 และ พ.ศ. 2539 แต่เธอได้ตกรอบทั้ง 2 ครั้ง
วันที่ 3 สิงหาคม เฮเกะได้เข้ารอบชิงชนะเลิศในรายการอาซายัน สุดท้ายเธอเป็นผู้ชนะ ถึงแม้ว่าเธอจะลืมเนื้อเพลงที่เธอร้องก็ตาม
วันที่ 7 พฤศจิกายน ซิงเกิลเพลงแรก "เก็ท" ก็ได้ปล่อยวางจำหน่ายอย่างเป็นทางการ
เดือนกุมภาพันธ์ พ.ศ. 2541 เฮเกะได้เปิดตัวซิงเกิลที่ 2 ซตสึเงียว ~ท็อปอ็อฟเดอะเวิลด์~ ซึ่งเพลงนี้คัฟเวอร์จากศิลปินต้นฉบับนั่นคือเดอะคาร์เพนเทอส์ และเธอได้นำมาร้องเป็นเวอร์ชันภาษาญี่ปุ่น โดยก่อนหน้านี้ในช่วงเดือนธันวาคม พ.ศ. 2540 เธอได้ไปที่ประเทศสหรัฐอเมริกา เพื่อที่จะได้พบกับริชาร์ด คาร์เพนเทอร์ หลังจากที่เธอได้ประกาศทำซิงเกิลที่ 2
เดือนสิงหาคม เฮเกะได้เป็นนักแสดงนำร่วมกับมอร์นิงมูซูเมะ (ยูโกะ นากาซาวะ, อายะ อิชิงูโระ, คาโอริ อีดะ, นัตสึมิ อาเบะ, อาซูกะ ฟูกูดะ, เค ยาซูดะ, มาริ ยางูจิ และซายากะ อิจิอิ) ในเรื่อง "มอร์นิงคอป ~ไดเตะ โฮลด์ออนมี!~" (モーニング刑事。～抱いてHOLD ON ME!～) ซึ่งเป็นภาพยนตร์เรื่องแรกของมอร์นิงมูซูเมะ และเฮเกะได้มีส่วนร่วมกับอัลบั้มเพลงประกอบของภาพยนตร์เรื่องนี้ด้วย
ในปี พ.ศ. 2545 เฮเกะได้สำเร็จการศึกษาจากเฮลโล! โปรเจกต์ หลังจากที่อยู่กันมา 5 ปี โดยคอนเสิร์ตครั้งสุดท้าย "เฮเกะ มิชิโยะ ซตสึเงียวเมโมเรียลไลฟ์" (平家みちよ「卒業メモリアルライブ) ซึ่งในคอนเสิร์ตนี้ เมลอนคิเน็มบิ, อัตสึโกะ อินาบะ และยูโกะ นากาซาวะ ได้เข้าร่วมเป็นแขกรับเชิญด้วย
ปี พ.ศ. 2547 เฮเกะได้เข้าสังกัดใหม่ และเปลี่ยนชื่อในวงการว่า "มิชิโยะ" (みちよ) เพื่อรีแบรนด์ตัวเธอเอง
ปี พ.ศ. 2556 เฮเกะได้ปรากฏตัวในคอนเสิร์ต "เฮลโล! โปรเจกต์ เคาท์ดาวน์ปาร์ตี 2013 ~กู๊ดบายแอนด์เฮลโล!~" (Hello! Project COUNTDOWN PARTY 2013 ~GOOD BYE & HELLO!~) หลังจากคอนเสิร์ตครั้งสุดท้ายของเธอในเฮลโล! โปรเจกต์ เมื่อ 11 ปีก่อน
ปี พ.ศ. 2564 เฮเกะได้ประกาศออกจากวงการเพลงในวัยเพียง 42 ปี หลังจากเธออยู่ในวงการนี้มา 24 ปีแล้ว โดยเธอขอโทษและขอบคุณผู้ที่คอยสนับสนุนเธอมาตลอด 24 ปี ผ่านบัญชีอินสตาแกรมของเธอ และภายหลังบัญชีอินสตาแกรมนั้นได้ถูกปิดบัญชีอย่างถาวรเมื่อวันที่ 5 พฤศจิกายน
ชีวิตส่วนตัว

เฮเกะมีลูกคนแรกเป็นผู้หญิง เกิดวันที่ 1 พฤศจิกายน พ.ศ. 2550 และลูกคนที่ 2 เป็นผู้ชาย เกิดวันที่ 13 ตุลาคม พ.ศ. 2555
ผลงาน > ผลงานในสังกัดอัพ-ฟรอนต์กรุ๊ป

ซิงเกิล
[5 พฤศจิกายน พ.ศ. 2540] GET
[15 กุมภาพันธ์ พ.ศ. 2541] Sotsugyou ~TOP OF THE WORLD~
[1 กรกฎาคม พ.ศ. 2541] Daikirai
[25 ตุลาคม พ.ศ. 2541] Dakedo Aishisugite]]
[10 กุมภาพันธ์ พ.ศ. 2542] Anata no Yume ni Naritai
[28 กรกฎาคม พ.ศ. 2542] scene
[17 พฤษภาคม พ.ศ. 2543] One Room Natsu no Koi Monogatari
[9 สิงหาคม พ.ศ. 2543] Ai no Chikara
[7 กุมภาพันธ์ พ.ศ. 2544] Kekkyoku Bye Bye Bye
[7 พฤศจิกายน พ.ศ. 2544] Propose
[5 มิถุนายน พ.ศ. 2545] Murasaki Shikibu
[1 กันยายน พ.ศ. 2545] A.R.I.G.A.T.O.U (あ・り・が・と・う)
อัลบั้ม
[25 มีนาคม พ.ศ. 2541] Teenage Dream
[13 กันยายน พ.ศ. 2543] For ourself ~Single History~
ผลงาน > ผลงานในสังกัดอื่น

ซิงเกิล
[9 มกราคม พ.ศ. 2548] Ran・RUN・Ran
[9 ธันวาคม พ.ศ. 2548] unaffected
[15 พฤศจิกายน พ.ศ. 2563] Luminous
อัลบั้ม
[3 มีนาคม พ.ศ. 2547] JECICA
[28 กุมภาพันธ์ พ.ศ. 2548] Koimizuki (恋水姫)
[25 กรกฎาคม พ.ศ. 2549] Fantasia
ผลงาน > ดีวีดี

[30 กันยายน พ.ศ. 2547] Sweets of JECICA
มณฑลไต้หวัน (สาธารณรัฐประชาชนจีน)
เขตการปกครอง

| เขตการปกครองของมณฑลไต้หวันของสาธารณรัฐประชาชนจีน |
| --- | --- | --- | --- | --- | --- | --- | --- | --- |
  นครไทเป ↘ นครซินเป่ย์ ← นครจีหลง นครเถายฺเหวียน อำเภอซินจู๋ นครซินจู๋ → อำเภอเหมียวลี่ นครไถจง อำเภอจางฮว่า อำเภอเผิงหู อำเภอหนานโถว อำเภอยฺหวินหลิน อำเภอเจียอี้ นครเจียอี้ → นครไถหนาน นครเกาสฺยง อำเภอผิงตง อำเภออี๋หลาน อำเภอฮวาเหลียน อำเภอไถตง  
| สาธารณรัฐจีน  (ประเภทเขตการปกครอง) | สาธารณรัฐประชาชนจีน  (ประเภทเขตการปกครอง) | ประกอบด้วย |  |  |  |  |  |  |
| นครปกครองโดยตรง  直轄市 | นครระดับจังหวัด  地级市 | (6 แห่ง) นครเกาสฺยง, นครซินเป่ย์, นครไถจง, นครไถหนาน, นครไทเป, นครเถายฺเหวียน |  |  |  |  |  |  |
| นครภายใต้มณฑล  省轄市 | นครระดับอำเภอ  县级市 (ปกครองโดยตรงภายใต้มณฑล 直辖) | (3 แห่ง) นครเจียอี้, นครซินจู๋, นครจีหลง |  |  |  |  |  |  |
| เทศมณฑล 縣 | อำเภอ 县 (ปกครองโดยตรงภายใต้มณฑล 直辖) | (11 แห่ง) อำเภอจางฮว่า, อำเภอเจียอี้, อำเภอซินจู๋, อำเภอฮวาเหลียน, อำเภอเหมียวลี่, อำเภอหนานโถว, อำเภอเผิงหู, อำเภอผิงตง, อำเภอไถตง, อำเภออี๋หลาน, อำเภอยฺหวินหลิน |  |  |  |  |  |  |

| เขต (ของนครปกครองโดยตรง)  (直轄市)區 | เขต 区 | (158 แห่ง) |  |  |  |  |  |  |
| เขตชนพื้นเมืองภูเขา  原住民區 | เขต 区 | (158 แห่ง) |  |  |  |  |  |  |

| เขต (ของนครภายใต้มณฑล)  (省轄市)區 | แขวง 街 | (12 แห่ง) |  |  |  |  |  |  |
| นครภายใต้เทศมณฑล  縣轄市 | แขวง 街 | (14 แห่ง) |  |  |  |  |  |  |
| เมือง 鎮 | เมือง 镇 | (38 แห่ง) |  |  |  |  |  |  |
| ตำบล 鄉 | ตำบล 乡 | (146 แห่ง) |  |  |  |  |  |  |
| ตำบลชนพื้นเมืองภูเขา  山地鄉 | ตำบล 乡 | (146 แห่ง) |  |  |  |  |  |  |
| หมู่บ้านในเมือง 里 | ชุมชน 社 | (5,852 แห่ง) |  |  |  |  |  |  |
| หมู่บ้านชนบท 村 | หมู่บ้าน 村 | (1,850 แห่ง) |  |  |  |  |  |  |
| ละแวก 鄰 | ไม่มี | ไม่มี |  |  |  |  |  |  |
ดูเพิ่ม

สถานีย่อยประเทศจีน
มณฑลของประเทศจีน
มณฑลไต้หวัน สาธารณรัฐจีน
ประธานาธิบดีสาธารณรัฐจีน
แหล่งข้อมูลอื่น

สำนักงานกิจการไต้หวันของสภาแห่งรัฐ (ในภาษาจีน)
| ด ค ก เขตการปกครองระดับมณฑลของประเทศจีน |
| --- | --- | --- |
| มณฑล |  กวางตุ้ง  กานซู่  กุ้ยโจว  จี๋หลิน  เจ้อเจียง  เจียงซี  เจียงซู  ฉ่านซี  ชานซี  ชานตง  ชิงไห่  ไต้หวัน*  ฝูเจี้ยน  ยูนนาน  เสฉวน  หูเป่ย์  หูหนาน  เหลียวหนิง  เหอเป่ย์  เหอหนาน  ไหหลำ  อานฮุย  เฮย์หลงเจียง  |  |
| เขตปกครองตนเอง |  กว่างซี  ซินเจียง  ทิเบต  มองโกเลียใน  หนิงเซี่ย  |  |
| นครปกครองโดยตรง |  ฉงชิ่ง  เซี่ยงไฮ้  เทียนจิน  ปักกิ่ง  |  |
| เขตบริหารพิเศษ |  มาเก๊า  ฮ่องกง  |  |
*หมายเหตุ: ไต้หวันถูกอ้างสิทธิ์โดยสาธารณรัฐประชาชนจีน แต่บริหารโดยสาธารณรัฐจีน
ยิมนาสติกชิงแชมป์โลก

การแข่งขันยิมนาสติกชิงแชมป์โลก หมายถึงการแข่งขันชิงแชมป์โลกหลายรายการสำหรับแต่ละสาขากีฬาในการแข่งขันกีฬายิมนาสติก สหพันธ์ยิมนาสติกนานาชาติ (FIG) จัดการแข่งขันชิงแชมป์โลกสำหรับ 6 สาขา ไดแ้ก่ ยิมนาสติกกายกรรม ยิมนาสติกแอโรบิก ยิมนาสติกสากล ปาร์กูร์ ยิมนาสติกลีลา เช่นเดียวกับแทรมโพลีนและทัมบลิง สหพันธ์ยิมนาสติกกลุ่มความงามนานาชาติ (IFAGG) เป็นผู้จัดการแข่งขันชิงแชมป์โลกสำหรับกีฬายิมนาสติกกลุ่มความงาม
แหล่งข้อมูลอื่น

อะโครบาติก
มนตรี แพรพันธ์

| ข้อมูลส่วนตัว |
| --- | --- | --- | --- |
วันเกิด:  18 มกราคม พ.ศ. 2516
ข้อมูลสโมสร
สโมสรปัจจุบัน:  ทหารอากาศ (หัวหน้าผู้ฝึกสอน)
จัดการทีม
ปี:  ทีม
2566–:  ทหารอากาศ
เรืออากาศโทมนตรี แพรพันธ์ เกิดวันที่ 18 มกราคม พ.ศ. 2516 เป็นอดีตนักฟุตบอลชาวไทย เคยเล่นให้กับฟุตบอลทีมชาติไทยหลายนัด ปัจจุบันเป็นหัวหน้าผู้ฝึกสอนของสโมสรฟุตบอลทหารอากาศในไทยลีก 3
ประวัติ

เรืออากาศโทมนตรี แพรพันธ์ เกิดวันที่ 18 มกราคม พ.ศ. 2516  ภูมิลำเนาเดิมเป็นชาวจังหวัดกำแพงเพชร  อดีตเคยเล่นฟุตบอลกีฬานักเรียนเยาวชนแห่งชาติโค้กคัพ และมีความสามารถทางฟุตบอลสูงจนได้รับโควตานักฟุตบอล ศึกษาต่อที่โรงเรียนจ่าอากาศ
ประวัติ > การจัดการทีมฟุตบอล

อดีตโค้ชคุมทีมดิวิชั่น 2 เกร็กคู ลูกทัพฟ้า ยูไนเต็ด
อดีตโค้ชคุมทีมดิวิชั่น 1 แอร์ฟอร์ซ ยูไนเต็ด
เกียรติประวัติ > รางวัลส่วนบุคคล

ดาวรุ่งยอดเยี่ยมไทยลีก ปี 2540
อดีตโค้ชคุมทีมดิวิชั่น 2 เกร็กคู ลูกทัพฟ้า ยูไนเต็ด
อดีตโค้ชคุมทีมดิวิชั่น 1 แอร์ฟอร์ซ ยูไนเต็ด
เกียรติประวัติ > ผลงานการแข่งขันกีฬากองทัพไทย

2537 ชนะเลิศ
2538 ชนะเลิศ
2539 ชนะเลิศ
2540 รองชนะเลิศอันดับ1
2542 ชนะเลิศ
2543 ชนะเลิศ
2544 รองชนะเลิศอันดับ1
2545 ชนะเลิศ
2546 รองชนะเลิศอันดับ2
2547 ชนะเลิศ
2548 รองชนะเลิศอันดับ1
2549 รองชนะเลิศอันดับ1
2550 ชนะเลิศ
2552 ชนะเลิศ
กีฬาทหารอาเซียน ณ ประเทศเวียดนาม 2547
รองชนะเลิศอันดับที่ 2
เกียรติประวัติ > ผลงานการแข่งขันของสมาคมฟุตบอลแห่งประเทศไทย

2536 รองชนะเลิศอันดับ 1 การแข่งขันฟุตบอลควินส์คัพ
2537 ชนะเลิศการแข่งขันฟุตบอลเรดเลเบิลคัพ , ชนะเลิศการแข่งขันฟุตบอลโตโยต้าคัพครั้งที่ 8 , รองชนะเลิศอันดับ1 การแข่งขันฟุตบอลชิงถ้วยพระราชทานประเภท ก.
2538 ชนะเลิศการแข่งขันฟุตบอลเพรชซิเด้นคัพ ณ ประเทศฟิลิปปินส์ , ชนะเลิศการแข่งขันฟุตบอลไกลกังวลคัพ , ชนะเลิศการแข่งขันฟุตบอลสุพรรณบุรีชอคเกอร์คัพ , รองชนะเลิศอันดับ1 การแข่งขันฟุตบอลถ้วยพระราชทาน มวก.คัพ
2539 ชนะเลิศการแข่งขันฟุตบอลสิงห์ เอฟเอ คัพ , ชนะเลิศการแข่งขันฟุตบอลชิงถ้วยพระราชทานประเภท ก.
2540 ชนะเลิศการแข่งขันฟุตบอลไทยพรีเมียร์ลีก ครั้งที่ 2 , รองชนะเลิศอันดับที่ 1 การแข่งขันฟุตบอลสิงห์ เอฟเอ คัพ , รองชนะเลิศการแข่งขันฟุตบอล 5 คน ชิงอชมป์ประเทศไทย , รองชนะเลิศอันดับ 1 การแข่งขันฟุตบอลชิงถ้วยพระราชทานประเภท ก , ผ่านรอบ 2 การแข่งขันฟุตบอลคัพวินเนอร์คัพ ณ ประเทศมาเลเซีย , ผ่านรอบ 3 การแข่งขันฟุตบอลคัพวินเนอร์คัพ ณ ประเทศอินโดนีเซีย
2541 ชนะเลิศการแข่งขันฟุตฟุตซอลอัมเทลคัพ ครั้งที่ 1 , ชนะเลิศ การแข่งขันฟุตบอลอินดิเพนเด้นคัพ , รองชนะเลิศอันดับ 1 การแข่งขันฟุตบอลไทยพรีเมียร์ลีก ครั้งที่ 3 , รองชนะเลิศอันดับ1 การแข่งขันฟุตบอลชิงถ้วยพระราชทานประเภท ก.
2542 ชนะเลิศการแข่งขันฟุตบอลไทยพรีเมียร์ลีก ครั้งที่ 4 , ชนะเลิศ การแข่งขันฟุตบอลชิงถ้วยพระราชทานประเภท ก. , ผ่านรอบ 2 การแข่งขันฟุตบอลคัพวินเนอร์คัพ ณ ประเทศอินโดนีเซีย
2543 ชนะเลิศการแข่งขันฟุตซอลชิงแชมป์ประเทศไทย , รองชนะเลิศอันดับ1 การแข่งขันฟุตบอลไทยพรีเมียร์ลีก ครั้งที่ 5 , รองชนะเลิศอันดับ 1 การแข่งขันฟุตบอลชิงถ้วยพระราชทานประเภท ก.
2544 รองชนะเลิศอันดับ 1 การแข่งขันฟุตบอลชิงถ้วยพระราชทานประเภท ก. , รองชนะเลิศอันดับ 2 การแข่งขันฟุตซอลชิงแชมป์ประเทศไทย
2548 รองชนะเลิศอันดับ 2 การแข่งขันฟุตบอลดิวิชั่น 1ประเทศไทย
2550 รองชนะเลิศอันดับ 2 การแข่งขันฟุตบอลดิวิชั่น 1ประเทศไทย
เกียรติประวัติ > ผลงานการแข่งขันในนามทีมชาติ

ติดทีมชาติไทย 19 ปี
ทีมชาติไทยชุดใหญ่
2540 ผ่านเข้ารอบ3 การแข่งขันฟุตบอลเยาวชนชิงแชมป์เอเชีย ณ ประเทศเกาหลีใต้
2541 รองชนะเลิศอันดับ 2 การแข่งขันฟุตบอลเยาวชนชิงแชมป์เอเชีย ณ ประเทศไทย
2542 อันดับที่ 4 กีฬาเอเชียนเกมส์ ครั้งที่ 13 ณ ประเทศไทย
2543 รองชนะเลิศอันดับ 2 การแข่งขันฟุตบอลชิงแชมป์เอเชีย ณ ประเทศไทย , รอบ 2 การแข่งขันฟุตซอลชิงแชมป์โลก 2000 ณ ประเทศกัวเตมาลา
2547 ชนะเลิศฟุตบอลชายหาดเฟลติวัลคัพ ณ ประเทศไทย
2548 รอบ 2 ฟุตบอลชายหาดชิงแชมป์โลก ณ ประเทศบราซิล
2549 รองชนะเลิศอันดับ 2 ฟุตบอลชายหาดชิงแชมป์เอเชีย ณ ประเทศสิงค์โปร์
ระบบจัดการฐานข้อมูล

ระบบจัดการฐานข้อมูล (Database Management System) หรือที่เรียกว่า ดีบีเอ็มเอส (DBMS) เป็นกลุ่มโปรแกรมที่ทำหน้าที่เป็นตัวกลางในระบบติดต่อระหว่างผู้ใช้กับฐานข้อมูล เพื่อจัดการและควบคุมความถูกต้อง ความซ้ำซ้อน และความสัมพันธ์ระหว่างข้อมูลต่าง ๆ ภายในฐานข้อมูล ซึ่งต่างจากระบบแฟ้มข้อมูลที่หน้าที่เหล่านี้จะเป็นหน้าที่ของโปรแกรมเมอร์ ในการติดต่อกับข้อมูลในฐานข้อมูลไม่ว่าจะด้วยการใช้คำสั่งในกลุ่มดีเอ็มแอล (DML) หรือ ดีดีแอล (DDL) หรือจะด้วยโปรแกรมต่าง ๆ ทุกคำสั่งที่ใช้กระทำกับข้อมูลจะถูกดีบีเอ็มเอสนำมาแปล (คอมไพล์) เป็นการปฏิบัติการ (Operation) ต่าง ๆ ภายใต้คำสั่งนั้น ๆ เพื่อนำไปกระทำกับตัวข้อมูลภายในฐานข้อมูลต่อไป สำหรับส่วนการทำงานต่าง ๆ ภายในดีบีเอ็มเอสที่ทำหน้าที่แปลคำสั่งไปเป็นการปฏิบัติการต่าง ๆ กับข้อมูลนั้น ประกอบด้วยส่วนการปฏิบัติการดังนี้
ตัวจัดการฐานข้อมูล (Database Manager) : เป็นส่วนที่ทำหน้าที่กำหนดการกระทำต่าง ๆ ให้กับส่วน File Manager เพื่อไปกระทำกับข้อมูลที่เก็บอยู่ในฐานข้อมูล (ตัวจัดการไฟล์ เป็นส่วนที่ทำหน้าที่บริหารจัดการกับข้อมูลที่เก็บอยู่ในฐานข้อมูลในระดับกายภาพ)
ตัวประมวลผลสอบถาม (Query Processor) : เป็นส่วนที่ทำหน้าที่แปลงกำหนดคำสั่งของ ภาษาสอบถาม (Query Language) ให้อยู่ในรูปแบบของคำสั่งที่ตัวจัดการฐานข้อมูลเข้าใจ
ตัวแปลภาษาจัดดำเนินการข้อมูลล่วงหน้า (Data Manipulation Language Precompiler) : เป็นส่วนที่ทำหน้าที่แปลประโยคคำสั่งของกลุ่มคำสั่งในดีเอ็มแอล ให้อยู่ในรูปแบบที่ส่วนรหัสเชิงวัตถุของโปรแกรมแอปพลิเคชัน ใช้นำเข้าเพื่อส่งต่อไปยังส่วนตัวจัดการฐานข้อมูลในการแปลประโยคคำสั่งของกลุ่มคำสั่งของดีเอ็มแอลของส่วน ตัวแปลภาษาจัดดำเนินการข้อมูลล่วงหน้านี้จะต้องทำงานร่วมกับส่วนตัวประมวลผลข้อคำถาม
ตัวแปลภาษานิยามข้อมูลล่วงหน้า (Data Definition Language Precompiler) : เป็นส่วนที่ทำหน้าที่แปลประโยคคำสั่งของกลุมคำสั่งในภาษานิยามข้อมูล ให้อยู่ในรูปแบบของเมทาเดตา (MataData) ที่เก็บอยู่ในส่วนพจนานุกรมข้อมูล (Data Dictionary) ของฐานข้อมูล (เมทาเดตาคือ รายละเอียดที่บอกถึงโครงสร้างต่าง ๆ ของข้อมูล)
รหัสจุดหมายของโปรแกรมแอปพลิเคชัน (Application Programs Object Code) : เป็นส่วนที่ทำหน้าที่แปลงคำสั่งต่าง ๆ ของโปรแกรม รวมทั้งคำสั่งในกลุ่มคำสั่งภาษาจัดดำเนินการข้อมูล หรือดีเอ็มแอลที่ส่งต่อมาจากส่วนตัวแปลภาษาจัดดำเนินการข้อมูลล่วงหน้าให้อยู่ในรูปแบบของรหัสจุดหมาย (Object Code) ที่จะส่งต่อไปให้ตัวจัดการฐานข้อมูลเพื่อกระทำกับข้อมูลในฐานข้อมูล
หน้าที่ของระบบจัดการฐานข้อมูล

แปลงคำสั่งที่ใช้จัดการกับข้อมูลภายในฐานข้อมูล ให้อยู่ในรูปแบบที่ฐานข้อมูลเข้าใจ
นำคำสั่งต่าง ๆ ซึ่งได้รับการแปลแล้ว ไปสั่งให้ฐานข้อมูลทำงาน เช่น การเรียกใช้ (Retrieve) จัดเก็บ (Update) ลบ (Delete) เพิ่มข้อมูล (Add) เป็นต้น
ป้องกันความเสียหายที่จะเกิดขึ้นกับข้อมูลภายในฐานข้อมูล โดยจะคอยตรวจสอบว่าคำสั่งใดที่สามารถทำงานได้ และคำสั่งใดที่ไม่สามารถทำงานได้
รักษาความสัมพันธ์ของข้อมูลภายในฐานข้อมูลให้มีความถูกต้องอยู่เสมอ
เก็บรายละเอียดต่าง ๆ ที่เกี่ยวข้องกับข้อมูลภายในฐานข้อมูลไว้ในพจนานุกรมข้อมูล (Data Dictionary) ซึ่งรายละเอียดเหล่านี้มักจะถูกเรียกว่า เมทาเดตา (MetaData) ซึ่งหมายถึง "ข้อมูลของข้อมูล"
ควบคุมให้ฐานข้อมูลทำงานได้อย่างถูกต้องและมีประสิทธิภาพ
ควบคุมสถานะภาพของคอมพิวเตอร์ในการแปลสถาพฐานข้อมูล ส.ท
รายชื่อระบบจัดการฐานข้อมูล

ระบบจัดการฐานข้อมูลที่นิยมใช้กันในปัจจุบัน
ออราเคิล (Oracle)
ไอบีเอ็ม ดีบีทู (IBM DB2)
ไมโครซอฟท์ ซีควลเซิร์ฟเวอร์ (Microsoft SQL Server)
ไซเบส (Sybase)
แคเช่ (Cache')
PostgreSQL
Progress
มายเอสคิวแอล (MySQL)
Interbase
Firebird
Pervasive SQL
แซพ ดีบี (SAP DB)
ไมโครซอฟท์ แอคเซส (Microsoft Office Access)